Open Webmail Súgó >> Címtárak importálása & exportálása

Ha már van a gépeden valamilyen formában címtár és nem szeretnéd egyesével felvinni a bejegyzéseket az Open Webmail felületén, egyszerűbben is felviheted őket. Erre való az Importálás. A címtár szerkesztésénél kattints a Címlista információjának importálása gombra az ikonsoron ( ) ahonnan a címtár importálás kezelőjébe kerülsz. Ez az importáló kompatibilis az Outlook Express 5 (vagy újabb), és a Netscape Mail 4.x (ahol az "x" az alverzió) formátumaival. Meg kell nyitnod az offlien e-mail kliensed, és exportálni a címtárad CSV fájlként (Comma Separated Values) vagy TXT fájlként (ASCII Text File). Ezeket a lehetőségeket a címtár importálás kezelőjénél is láthatod. Először exportálnod kell a címtárad az offline e-mail kliensedből, mielőtt importálhatnád az Open Webmail címtárába (Az exportáláshoz lásd az offline e-mail kliensed dokumentációját). Ha sikerült exportálnod a címtárat egy megfelelő formátumú fájlba, importálhatod az Open Webmailba. Kattints a "Tallózás" gombra, válaszd ki az adott CSV vagy TXT fájlt a gépedről, és kattints a "Megnyit" gombra. Állítsd be a megfelelő formátumot az importáláshoz, és végül kattints az "Importál" gombra, és az offline e-mail kliensed címtárbejegyzései bekerülnek az Open Webmail címtárába is.

A dolog fordítva is működik, exportálhatod az Open Webmail címtárád az offline e-mail kliensed számára. Kattints a "Cimlista információjának exportálása" gombra ( ). Innen egy olyan oldalra jutsz, ahol a címtáradat látod egyszerű szövegként (TXT). Használd a Fájl > Mentés másként... menüpontot a címtár mentéséhez. Válaszd a Text File (*.txt) formátumot a Mentés Típusának. Az így lementett fájlból importálhatod a címtárad az offline e-mail kliensedbe. A fájlból való importáláshoz lásd az offline e-mail kliens dokumentációját.

<< A címtár bejegyzések használata | A naptár olvasása >>

Open Webmail Súgó névjegy